અગાઉ પણ ગ્રામ્ય વિસ્તારોમાં પીવાના પાણી માટે બળબળતા તાપમાં મહિલાઓ, બાળકો અને વૃદ્ધો દૂર સીમાડાઓ સુધી ભટકવું પડતું હતું પરંતુ પાછલા કેટલાક વર્ષાેથી પીવાના પાણીની સમસ્યા સામાન્ય હલ થઈ છે પરંતુ મોટાભાગના ગ્રામ્ય વિસ્તારોમાં પીવાનું પાણી પુરૂ પાડતા હેન્ડ પંપ નકામા બની જતાં સંકટ ઘેરાવાની દહેશત વચ્ચે તંત્રએ એક્શન પ્લાન અમલી બનાવ્યો છે જેમાં પ૪ ગામોમાં જ્યાં જરૂરીયાત જણાય તે વિસ્તારમાં ૬૬ નવા હેન્ડપંપ તેમજ પાણીની સમસ્યા ભોગવતા અસરગ્રસ્ત ૩૧ ગામોમાં ૩૩ નવા બોર બનાવવાની તૈયારી આરંભી દેવાઈ છે.